CELEX: 62008TN0345
Language: lv
Date: 2008-08-22 00:00:00
Title: Lieta T-345/08: Prasība, kas celta 2008. gada 22. augustā — Helena Rubinstein /ITSB — Allergan ( BOTOLIST )

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/42
            
         Prasība, kas celta 2008. gada 22. augustā — Helena Rubinstein/ITSB — Allergan (“BOTOLIST”)
   (Lieta T-345/08)
   (2008/C 272/84)
   Valoda, kādā sagatavots prasības pieteikums — angļu
   Lietas dalībnieki
   
      Prasītājs: Helena Rubinstein, SNC, Parīze (Francija) (pārstāvji — A. von Mühlendahl un J. Pagenberg, juristi)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: Allergan, Inc., Irvine (Savienotās Valstis)
   Prasītāja prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2008. gada 28. maija lēmumu lietā R 863/2007-1;
            
         
               —
            
            
               noraidīt apelācijas sūdzību, ko iesniedza otrs procesa Apelāciju padomē dalībnieks pret atbildētāja Anulēšanas nodaļas lēmumu, kas pieņemts 2007. gada 27. martā lietā 1118 C;
            
         
               —
            
            
               piespriest atbildētājam atlīdzināt tiesāšanās izdevumus, tostarp izdevumus, kas radušies prasītājam procesā Apelāciju padomē, un
            
         
               —
            
            
               piespriest otram procesa Apelāciju padomē dalībniekam atlīdzināt tiesāšanās izdevumus, tostarp izdevumus, kas radušies prasītājam procesā Apelāciju padomē, ja tas iestāsies šajā lietā.
            
         Pamati un galvenie argumenti
   
      Kopienas preču zīme, kuru lūdz atzīt par spēkā neesošu: vārdiska preču zīme “BOTOLIST” attiecībā uz precēm, kuras ietilpst 3. klasē — Kopienas preču zīmes reģistrācijas Nr. 2 686 392
   
      Kopienas preču zīmes īpašnieks: prasītājs
   
      Lietas dalībnieks, kas lūdz atzīt Kopienas preču zīmi par spēkā neesošu: otrs procesa Apelāciju padomē dalībnieks
   
      Personas, kas lūdz atzīt Kopienas preču zīmi par spēkā neesošu, preču zīmes tiesības: Kopienas grafiska preču zīme “BOTOX” ar reģistrācijas Nr. 2 015 832 attiecībā uz precēm, kuras ietilpst 5. klasē; Kopienas grafiska preču zīme “BOTOX” ar reģistrācijas Nr. 2 575 371 attiecībā uz precēm, kuras ietilpst 5. klasē; Kopienas grafiska preču zīme “BOTOX” ar reģistrācijas Nr. 1 923 986 attiecībā uz precēm, kuras ietilpst 5. un 16. klasē; Kopienas vārdiska preču zīme “BOTOX” ar reģistrācijas Nr. 1 999 481 attiecībā uz precēm, kuras ietilpst 5. klasē, dažādas preču zīmes “BOTOX”, kas reģistrētas Eiropas Kopienu dalībvalstīs.
   
      Anulēšanas nodaļas lēmums: noraidīt pieteikumu par preču zīmes atzīšanu par spēkā neesošu
   
      Apelāciju padomes lēmums: atcelt Anulēšanas nodaļas lēmumu
   
      Izvirzītie pamati: Padomes Regulas Nr. 40/94 8. panta 5. punkta pārkāpums, jo nav pierādījumu tam, ka agrākajām preču zīmēm bija reputācija attiecīgajā laikposmā, jo konfliktējošās preču zīmes nav pietiekami līdzīgas, jo nav pierādījumu tam, ka, izmantojot reģistrēto Kopienas preču zīmi, attiecībā uz kuru ir iesniegts pieteikums par preču zīmes atzīšanu par spēkā neesošu, tiktu kaitēts agrāko preču zīmju atšķirtspējai vai reputācijai, un nav pierādījumu, ka prasītājs bija nepamatoti izmantojis reģistrēto Kopienas preču zīmi, attiecībā uz kuru ir iesniegts pieteikums par preču zīmes atzīšanu par spēkā neesošu; Padomes Regulas Nr. 40/94 73. panta pārkāpums, jo apstrīdētajā lēmumā nav norādīts tā pamatojums.